b'\n_START_ARTICLE_\nAugust Kanitz\n_START_SECTION_\nBiografie\n_START_PARAGRAPH_\n\xc3\x8en anii 1850 a absolvit liceul la Timi\xc8\x99oara, unde a luat bacalaureatul \xc3\xaen iunie 1860. \xc3\x8en 1861 a \xc3\xaenceput s\xc4\x83 studieze medicina \xc8\x99i \xc8\x99tiin\xc8\x9bele naturale la Universitatea din Viena sub profesorii Franz Unger, Eduard Frenzl \xc8\x99i August Neilreich Neilreich. \xc3\x8en acest timp a scris Geschichte der Botanik in Ungarn (\xe2\x80\x9eIstoria botanicii \xc3\xaen Ungaria\xe2\x80\x9d, 1863) \xc8\x99i Versuch einer Geschichte der Ungarischen Botanik (\xe2\x80\x9e\xc3\x8encercarea unei istorii a botanicii maghiare\xe2\x80\x9d, 1865). A primit doctoratul (dr. phil.) \xc3\xaens\xc4\x83 la propunerea renumitului savant \xc8\x99i profesor universitar Hugo von Mohl (1805-1872) la Universitatea din T\xc3\xbcbingen._NEWLINE_\xc3\x8en 1864 a \xc3\xaentreprins excursii de studiu prin Slavonia, Germania, Fran\xc8\x9ba, Belgia, \xc8\x99i Olanda \xc8\x99i a participat la \xe2\x80\x9eCongresul Botanic din Paris\xe2\x80\x9d \xc3\xaen 1867. Din 1869 p\xc3\xa2n\xc4\x83 \xc3\xaen 1872 a fost angajat ca profesor de istorie natural\xc4\x83 la \xc8\x99coala agricol\xc4\x83 superioar\xc4\x83 din Mosonmagyar\xc3\xb3v\xc3\xa1r, dar a renun\xc8\x9bat la acest post dup\xc4\x83 un an pentru a vizita \xc3\xaen 1871 cu o burs\xc4\x83 de c\xc4\x83l\xc4\x83torie de stat Italia, pentru a studia gr\xc4\x83dinile botanice \xc8\x99i muzeele._NEWLINE_La v\xc3\xa2rsta de abia 29 de ani, \xc3\xaen octombrie 1872, a fost numit profesor universitar de botanic\xc4\x83 la Universitatea din Cluj, unde a instituit gr\xc4\x83dina botanic\xc4\x83 \xc8\x99i a amenajat un herbar universitar, iar \xc3\x8en 1877 a fondat jurnalul \xc8\x99tiin\xc8\x9bific Magyar N\xc3\xb6v\xc3\xa9nytani Lapok (\xe2\x80\x9eJurnal al botanicii maghiare\xe2\x80\x9d), pe care l-a editat p\xc3\xa2n\xc4\x83 \xc3\xaen 1892._NEWLINE_\xc3\x8en 1866 a publicat o lucrare despre flora Slavoniei, \xc3\xaen 1877 una pe cea a Muntenegrului, Bosniei \xc8\x99i Serbiei, iar, \xc3\xaentre 1879 \xc8\x99i 1881, una despre cea a Rom\xc3\xa2niei. Pentru ultima sa opera a fost ales (1880) membru al Academiei de \xc8\x98tiin\xc8\x9be din Budapesta precum membru corespondent al Academiei Rom\xc3\xa2ne (1882) \xc8\x99i a devenit cavaler al Ordinului \xe2\x80\x9eCoroana Rom\xc3\xa2niei\xe2\x80\x9d. C\xc3\xa2ndva \xc3\xaen ace\xc8\x99ti ani a convertit la cre\xc8\x99tinism._NEWLINE_Pe l\xc3\xa2ng\xc4\x83 multe alte lucr\xc4\x83ri \xc8\x99tiin\xc8\x9bifice, savantul a scris pentru prima dat\xc4\x83 o schi\xc8\x9b\xc4\x83 a istoriei botanicii maghiare, iar din 1877 p\xc3\xa2n\xc4\x83 \xc3\xaen 1892 a publicat marea sa oper\xc4\x83 Magyar N\xc3\xb6v\xc3\xa9nytani Lapok, o enciclopedie botanic\xc4\x83 \xc3\xaen 15 volume. Moartea sa timpurie a fost efectuat\xc4\x83 de o insuficien\xc8\x9b\xc4\x83 cardiac\xc4\x83 fatal\xc4\x83. A fost \xc3\xaenmorm\xc3\xa2ntat dup\xc4\x83 o ceremonie romano-catolic\xc4\x83 \xc3\xaen Cimitirul Hajongard pentru odihna ve\xc8\x99nic\xc4\x83.'